El 2001, va crear l'empresa Jordi Dalmau Núvies, amb seu a Granollers, apostant pels vestits de color. Acostuma a dedicar les seves col·leccions a algun tema, com SOS Galgo, els boscos del món, la música, el teatre o el cinema. El 2009, va debutar a la Passarel·la Gaudí Núvies, i hi va repetir el 2010 i el 2011. En el món de la moda nupcial gosa recórrer al color, amb brodats barrocs i, a més, fins i tot el negre en certs detalls. El 2020, va ser el primer dissenyador espanyol a estrenar una col·lecció en la xarxa, i per la gala dels premis Oscar va dissenyar, segons les premisses de Disney pel que fa al color, el vestit que portava l'artista barcelonina Gisela, que va interpretar "Into the Unknown".